যাকে বলি আমরা আন্তেপ্রেনিয়রশিপ, তাতে নাকি ভারতীয় যুবসমাজের জুড়ি নেই। আর সেটা মাথায় রেখেই শিক্ষা প্রতিষ্ঠানগুলিকেও নতুন নতুন উদ্ভাবন এবং গবেষণার নেটওয়ার্ক গড়ে উদ্যোক্তা তৈরি করতে হবে। নয়াদিল্লিতে এই কথাগুলি বলছিলেন রাষ্ট্রপতি প্রণব মুখোপাধ্যায়। তাঁর মতে, দেশের শিক্ষাক্ষেত্রে প্রয়োজন আয়ত্ব এবং শেষ্ঠত্ব, মান এবং অর্জনের ক্ষমতা, স্বায়ত্বশাসন সঙ্গে দায়বদ্ধতা। রাষ্ট্রপতি বলেন, ‘উদ্যোক্তা হিসেবে ভারতীয় যুবকরা অদ্বিতীয়। সারা বিশ্বের তুলনায় খুব দ্রুত স্টার্টআপ বাড়ছে ভারতে। ৪,২০০ স্টার্টআপ নিয়ে এক্ষেত্রে ভারতের অবস্থান তৃতীয়। তার আগে রয়েছে আমেরিকা এবং ব্রিটেন। উদ্যোক্তাদের উৎসাহিত করতে ভারত সরকার ‘স্টার্টআপ ইন্ডিয়া,স্ট্যান্ডআপ ইন্ডিয়া’ নামে ক্যাম্পেইন চালু করেছে। উচ্চশিক্ষার প্রতিষ্ঠানগুলির প্রধানদের একত্রিত হয়ে উদ্ভাবন এবং গবেষণার নেটওয়ার্ক তৈরি করতে হবে, যা উদ্যোক্তাদের তৈরি করতে সাহায্য করবে’।